**Šiaulių Vinco kudirkos progimnazijos VEIKLOS KOKYBĖS ĮSIVERTINIMAS (2020-2021 m. m.)**

|  |  |  |  |  |  |
| --- | --- | --- | --- | --- | --- |
| **Sritis** | **Rodiklis** | **Vertinimo lygis prieš projektą** | **Vertinimo lygis po metų/po projekto** | **Pokytis (įrašyti - rezultatai pagerėjo, pablogėjo, liko tokie patys)** | **Įrodymai ir/ar argumentai, ir/ar priežastys** |
| 1. Rezultatai | 1.1. Asmenybės tapsmas | 2 lygis | 2 lygis | Pagalba ugdant asmenybępagerėjoKlasių mikroklimataspagerėjo | Mokiniai tobulina įgūdžius stresinių situacijų valdyme. 2020-2021 m. m. II pusmečio online “Problemų kambarys” (42 atvejai, 21 mokinys) lyginant su 2019-2020 m. m. elektroniniu problemų žurnalu (atvejų daugiau nei 100, 55 mokiniai) rodo, kad mokiniai išmoko savarankiškai dirbti nuotoliniu būdu, susidėlioti dienos režimą, laiku prisijungti į pamokas, jose aktyviai dalyvauti, laiku atlikti skirtas užduotis, priimti siūlomą pagalbą spręsti iškilusias problemas.Nuo 2021 sausio mėnesio parengta 15 mokyklos VGK rekomendacijų lankyti vaikams Vaikų dienos centrus. Mokiniai sėkmingai lanko centrus, kur gauna papildomą pagalbą didinat mokymosi pasiekimus bei gaunant žinių, patirties – augama kaip asmenybė.Vaikams esantiems jautresnėje socialinė situacijoje ar patiriantiems mokymosi sunkumų nuotolinio ugdymo metu buvo sudarytos galimybės mokytis mokykloje, padedant pedagogams ir/ar mokytojo padėjėjams. Iš viso mokykloje buvo teikiama pagalba 46 mokiniams.Lyginant 2019-2020 m.m. I pusmečio ir 2020-2021 m.m. I pusmečio klasių lankomumo ataskaitas, galima pastebėti, kad šiais mokslo metais praleista mažiau pamokų, mokinių lankomumas pagerėjęs ~42 proc. (2019-2020 m.m. I pusm. - 12667, 2020-2021 m.m. I pusm. - 7315).Išanalizavus 5-8 kl. mikroklimato tyrimo rezultatus, kuriame dalyvavo 88,2 proc. visų mokinių (2021 sausio mėn. bendras visų klasių tyrimo rezultatų pristatymas ir atskirų klasių rezultatų pristatymai) pastebėta, kad mokykloje yra patyčių atvejų apie kuriuos mokyklos pedagogai nesužino, dėl to nuspręsta nuo kitų mokslo metų įsidiegti elektroninę patyčių dėžutę mokykloje, kad būtų sudaryta galimybė tėvams, globėjams, vaikams ir pedagogams anonimiškai pranešti apie pastebėtą patyčių atvejį. Mikroklimato tyrimas parodė, kad 84,8 proc. apklausoje dalyvavusių mokinių mokykloje jaučiasi pakankamai gerai. Remiantis NŠA 2020 gruodžio mėn. mokinių apklausa 95 proc. dalyvavusiųjų mokinių teigia, kad per paskutinius du mėnesius nesityčiojo iš kitų mokinių. 85 proc. atsakiusiųjų nepatyrė patyčių per paskutinius du mėnesius.1 kl. mokinių adaptacijos tyrimas (2021 balandžio mėn. atskirų klasių tyrimo rezultatų pristatymas) parodė, kad 87,23 mokinių klasėje jaučiasi laimingi bei 90,24 proc. Tėvų/globėjų teigia, kad gauna pakankamai informacijos apie vaiko sėkmes ir nesėkmes.Remiantis NŠA 2020 gruodžio mėn. mokinių apklausa visi dalyvavusieji(80,8proc.) 5-8 klasių mokiniai atsakė, kad jiems svarbu mokytis.  |
| 1.2. Mokinio pasiekimai ir pažanga | 2 lygis | 2 lygis | Mokinių pasiekimai ir pažangapagerėjo labai nežymiai | Mokyklos vidaus įsivertinimo apklausoje (2020 m. gruodžio mėn.), kurioje dalyvavo 86 proc. 4-8 kl. mokinių, 67,5 proc. tėvų, 88,9 proc. mokytojų rodo, kad: 1. Yra patenkinti mokymosi rezultatais 85 proc. mokinių, 85 proc. tėvų, 97 proc. mokytojų teigia, kad mokykla mokiniams teikia tikrai kokybišką išsilavinimą.
2. 93 proc. mokinių, 96 proc. tėvų teigia, kad mokykloje yra geros galimybės išmokti tai, ko reikia. 100 proc. mokytojų teigia, kad mokykla tinkamai parengia mokinius tolesniam mokymuisi, studijoms.
3. 93 proc. mokinių, 95 proc. tėvų, 90 proc. mokytojų mano, kad mokykla suteikia man pakankamai gimtosios kalbos žinių ir įgūdžių.
4. 96 proc. mokinių, 95 proc. tėvų, 100 proc. mokytojų mano, kad mokykla suteikia man pakankamai užsienio (anglų, rusų, vokiečių) kalbos žinių ir įgūdžių.
5. 91 proc. mokinių, 96 proc. tėvų, 94 proc. mokytojų mano, kad mokykla suteikia man pakankamai matematikos žinių ir įgūdžių.
6. 92 proc. mokinių, 96 proc. tėvų, 74 proc. mokytojų mano, kad mokykla suteikia man pakankamai gamtos mokslų (pasaulio pažinimo 4kl., biologijos, chemijos, fizikos) žinių ir įgūdžių.
7. 96 proc. mokinių, 96 proc. tėvų, 74 proc. mokytojų mano, kad mokykla suteikia man pakankamai istorijos, geografijos (pasaulio pažinimo 4kl.) žinių ir įgūdžių.
8. 91 proc. mokinių, 90 proc. tėvų, 78 proc. mokytojų mano, kad mokykla suteikia man pakankamai informacinių technologijų žinių ir darbo kompiuteriu įgūdžių.

Lyginant 2019-2020 m.m. ugdymo rezultatus su 2020-2021 m.m. pažymių metinis įvertinimas padidėjo 0,02 proc. Lyginant 5 klasių mokinių mokslo metų pradžios (2020 metų rugsėjo mėn. nacionalinio mokinių pasiekimų patikrinimo (e-NMPP)) rezultatus su mokslo metų pabaigos (2021 m. metiniais) pažymių įvertinimais mokinių matematikos rezultatai padidėjo 0,87 proc., gamtos mokslų - 0,55 proc.  |
| 2. Pagalba mokiniui | 2.1. Orientavimasis į mokinio asmenybės  tapsmą | 2 lygis | 2 lygis | Karjeros planavimasliko toks pat | 2020/2021 m.m. profesiniame veiklinime sudalyvavo 125 mokiniai: 5 kl. 50 mokinių, 6 kl. 26 mokiniai, 7 kl. 25 mokiniai, 8 kl. 24 mokiniai (32 virtualūs pažintiniai vizitai, susipažinimas su profesijomis). Karjeros planus pildė 5-8 klasių mokiniai:**5 klasės** mokiniai tyrinėjo savo vertybes, interesus asmenines savybes, gabumus, gebėjimus, fizines savybes, pasiekimus, polinkius, kartu su tėveliais kėlė asmeninio tobulėjimo tikslus, tyrinėjo akademinę pažangą, mokėsi įsivertinti savo pažangą. **6 klasės** mokiniai kėlė asmeninio tobulėjimo, akademinius tikslus, stebėjo savo akademinę pažangą, mokėsi įsivertinti savo pažangą. **7 klasės** mokiniai domėjosi faktais apie save, kėlė gyvenimo tikslus, tyrinėjo socialinius vaidmenis, stebėjo savo akademinę pažangą, mokėsi planuoti, įsivertinti savo pažangą.**8 klasės** mokiniai domėjosi ateities vizija, karjeros pasirinkimo procesu, mokėsi priimti sprendimus, stebėjo savo akademinę pažangą, mokėsi įsivertinti savo pažangą. |
| 2.2. Orientavimasis į mokinių poreikius | 2 lygis | 2 lygis | Personalizuotas mokymas pagerėjoPagalba nuotolinio mokymosi metu pagerėjoSisteminga mokinių mokymosi analizė liko tokia pati | Vykdytas ugdymo personalizavimas dėl emocijų nevaldymo. Mokytojo padėjėjai vedė užsiėmimus emocijų ir dėmesio sutrikimų turintiems mokiniams. Įkurtas emocijų valdymo kambarys. Mokinių, nepasiekusių teigiamų pusmečių įvertinimų, skaičius sumažėjo 1 proc.Įkurtas online “Problemų kambarys”, kuris padeda efektyviai spręsti iškilusias problemas nuotolinio ugdymo metu. VGK rekomendacijos vaikams lankyti VDC. Mokiniai sėkmingai lanko vaikų dienos centrus, kur gauna papildomą pagalbą (pagalba ruošiant namų darbus bei kitas užduotis) didina mokymosi pasiekimus (nė vienas mokinys, lankantis vaikų dienos centrą, neturi neigiamų metinių įvertinimų).Vaikų mokymasis mokykloje nuotoliniu būdu padedant mokytojo padėjėjams ir pedagogams, pagalbos mokiniui specialistams vyko įvairiose mokymosi platformose online (Eduka, Ema ir kt.). Mokiniai, kurie neturėjo galimybių mokytis namuose, turintys specialiųjų ugdymosi poreikių, neturintys mokymosi motyvacijos, mokėsi nuotoliniu būdu mokykloje (teikta pagalba 46 mokiniams). Sistemingai analizuojami mokinių ugdymosi poreikiai. Vykdytos individualios ir grupinės mokytojų konsultacijos silpnesniems ir gabiesiems mokiniams. Pravesta 414 valandų individualių ir grupinių konsultacijų. 87,85 proc. gavo tikslines konsultacijas. Ugdymosi pasiekimai pagerėjo socialinių mokslų srityje (istorija-1balu, geografija-0,51 balu). Gamtos mokslų srityje 0,15 balo. Mokykloje veikia aiški pagalbos vaikui teikimo schema. Teikta švietimo pagalbos specialistų pagalba SUP vaikams kontaktiniu ir nuotoliniu būdu. Mokyklos vidaus įsivertinimo apklausoje (2020 m. gruodžio mėn.), kurioje dalyvavo 86 proc. 4-8 kl. mokinių, 67,5 proc. tėvų, 88,9 proc. mokytojų rodo, kad:Mokymo ir mokymosi diferencijavimas:91 proc. tėvų teigia, kad mokytojų per pamoką pateikiama medžiaga mūsų vaikams suprantama.92 proc. tėvų teigia, kad per pamokas pateikiamos užduotys vaikui nėra per sunkios.93 proc. tėvų teigia, kad per pamokas pateikiamos užduotys vaikui nėra per lengvos.79 proc. mokinių teigia, kad stiprūs mokiniai gauna papildomas užduotis, kurios kelia jiems tikrus iššūkius. 68 proc. mokinių teigia, kad individualiam darbui jie gauna skirtingas užduotis, kurios jiems skiriamos atsižvelgiant į jų pažangumą.87 proc. mokinių teigia, kad mokomoji medžiaga yra jiems visiškai tinkama pagal savo sunkumą – nei per lengva, nei per sunki.91 proc. mokinių teigia, kad mokomoji medžiaga yra visiškai tinkama pagal savo sunkumą – nei per lengva, nei per sunki.94 proc. mokytojų teigia, kad atsižvelgdama(-as) į skirtingus mokinių mokymosi gebėjimus ir galimybes formuluoja skirtingus mokymosi tikslus.91 proc. mokytojų teigia, kad įterpia į pamoką etapus, kurių metu kiekvienas gali mokytis jam įprastu tempu.88 proc. mokytojų teigia, kad skiria skirtingo sudėtingumo laipsnio užduotis.91 proc. mokytojų teigia, kad diferencijuoja mokymuisi bei darbui skirtą medžiagą.81 proc. mokytojų teigia, kad skatina mokinių dalyvavimą keliant individualius tikslus mokymuisi.2021 m. gegužės mėn. vyko mokinių elektroninis nacionalinis 4 ir 8 klasių mokinių pasiekimų patikrinimas. Dalyvavo 98 proc. ketvirtokų ir 97 proc. aštuntokų.  |
| 2.3. Mokyklos bendruomenės susitarimai dėl kiekvieno mokinio ugdymosi sėkmės | 2 lygis | 2 lygis | Mokytojų kvalifikacija pagerėjoMaterialiniai ištekliai pagerėjo | Mokytojai kėlė profesinę kvalifikaciją (75 proc.). Daugiausiai dėmesio skyrė IKT kompetencijų gilinimui, pamokų pritaikymui nuotoliniame ugdyme. 2020/2021 m. m. gale mokiniai išsakė savo nuomonę (63 proc.), kad mokytojų IKT raštingumas siekia 4 balus iš 5 galimų balų. Progimnazijoje atnaujinta IKT bazė. Materialiniai mokyklos ištekliai panaudojami lanksčiai. IKT priemonės (plančetiniai kompiuteriai, nešiojami kompiuteriai) pagal panaudos sutartį buvo paskolinti mokiniams, kurie neturėjo tinkamų priemonių mokymuisi. |
| 3. Ugdymosi procesas | 3.1. Ugdymosi planavimas | 2 lygis | 2 lygis | Periodinis ugdymo proceso stebėjimas, koregavimas liko toks pat | Mokytojai ir mokyklos administracija nuolat stebi, vertina ir planuoja ugdymo procesą. 2020/2021 m. m. 5-8 klasių mokiniams 90 proc. pamokų vyko nuotoliniu būdu. Dalykų planai koreguoti tik 10 proc. Buvo stengiamasi ugdymą organizuoti pagal esamą situaciją, bet išpildant visus užsibrėžtus tikslus.Pamokų stebėsena vykdyta periodiškai. Didžiausias dėmesys skirtas šiems aspektams: pamokos formos, pamokoje teikiamo ugdymo turinio individualizavimas ir diferencijavimas, mokomosios medžiagos, aptariamos per pamoką, siejimas su mokinių patyrimu, mokinių bendravimas ir bendradarbiavimas per pamoką, padedantis mokytis mikroklimatas, mokinių aktyvumas per pamoką. Pastebėta, kad reikėtų tobulinti vertinimą pamokoje. Mokytojai turėtų pamokos pradžioje aiškiau nurodyti mokinių veiklos per pamoką vertinimo kriterijus, o baigiantis pamokai sudaryti sąlygas mokiniams įsivertinti savo veiklą. |
| 3.2. Mokymosi lūkesčiai ir mokinių skatinimas | 2 lygis | 2 lygis | Lūkesčiai ir skatinimas pablogėjo | 2020/2021 m. m. mokymas vyko nuotoliniu būdu. Mokinių lūkesčiai buvo kuo greičiau sugrįžti į mokyklą. Mokinių skatinimo sistema patvirtinta progimnazijos vidaus darbo tvarkos taisyklėse. Dažniausiai skatinami mokiniai yra už labai gerą mokymąsi direktoriaus garbės raštais ir rašytinėmis padėkomis. |
| 3.3. Ugdymo(si) organizavimas | 2 lygis | 2 lygis | Formalus ir neformalus švietimas liko toks pat | Siejamas formalus ir neformalus vaikų švietimas. 93 proc. 1-8 klasių mokinių lankė neformalaus ugdymo užsiėmimus mokykloje ir mieste. Kultūros paso ir kultūros krepšelio lėšos 100 proc. panaudotos edukaciniams užsiėmimams. Neformalusis švietimas bei kultūrinės edukacijos progimnazijoje yra neatsiejama ugdymo proceso dalis, kuri sukuria prasmingo laisvalaikio galimybes, sprendžia mokinių užimtumo problemas. Neformaliojo švietimo užsiėmimai, tikslingai orientuoti į kompetencijų ir sėkmingos asmenybės konstravimą. Tvirtinant neformaliojo švietimo užsiėmimus atsižvelgiama į ugdymo plano įgyvendinimą, mokinių tarybos siūlymus, mokinių poreikius. Mokiniams siūlomos kultūrinės edukacijos stiprina kultūrines kompetencijas, kūrybinį kritinį mąstymą ir taip ugdo kitus ateičiai būtinus gebėjimus.5-ų klasių mokiniams vyko vokiečių kalbos-geografijos dalykų pamokų modulis. Mokinai gilino dalykines kompetencijas. |
| 3.4. Mokymasis | 2 lygis | 2 lygis | Mokymasis nuotoliniu būdu pagerėjo | Mokiniai geba ir yra motyvuojami mokytis bendradarbiaujant įvairiomis aplinkybėmis. Nuotolinio mokymo(si) laikotarpiu mokytojai pamokose naudojo Teams platformos esančias galimybes. 50 proc. mokytojų vykdė darbą grupėse (break room). 78 proc. socialines kompetencijas vertinusių mokinių teigė, kad jiems patinka dirbti grupėje. 20 proc. mokytojų savo pamokose taikė pamokos apibendrinimą, mokydami mokinius reflektuoti savo mokymosi patirtį. Mokiniai pagilino socialines, IKT kompetencijas.  |
| 3.5. Į(si)vertinimas ugdymui | 2 lygis | 2 lygis | Įsivertinimasliko toks pat | 2020/2021 m. m. 5-6 klasių mokiniai įsivertino savo pažangą (pildė virtualius individualios pažangos dienoraščius): mokymosi aspektus įsivertino 82 proc. mokinių, socialinius įgūdžius įsivertino 64 proc. mokinių, neformalųjį ugdymą 62 proc. mokinių. Įsivertinant mokinių mokymosi įgūdžius paaiškėjo, kad mokiniams sunkiausiai sekasi „ieškoti pagalbos kai nesiseka, apgalvoti kaip pagerinti rezultatus, būti aktyviems“. Vertinant savo socialinius įgūdžius pastebėta, kad mokiniai nelabai nemėgsta dirbti grupėje, padėti kitiems, dalis nevaldo savo emocijų nemėgsta bendrauti. Vertinant neformalųjį ugdymą daug ko nepavyko atlikti dėl susidariusios pandeminės (COVID) situacijos. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_